Hotel Daisy Superior, Krakau - Recensies en Prijs - Travellerspoint
Airport Transfers Bagage-opslag Gratis Internet Toegang Gymnasium Ontbijt niet inbegrepen Restaurant Valutawissel Zwembad communications
Morelowa 26A, Krakau, Polen Kaart Solidariteit oorhandig goeie praktykkode aan skoolhoofde - Solidariteit WêreldSolidariteit Wêreld
Tuis › Mediaverklarings › Solidariteit oorhandig goeie praktykkode aan skoolhoofde
Solidariteit het vandag ʼn omvattende kode vir goeie praktyk, gerig op die gesonde en verantwoordelike terugkeer na skole, aan talle skoolhoofde en skoolbestuursliggame oorhandig.
Die kode vir goeie praktyk bied riglyne aan skole oor hoe om die Covid-19-risiko te bestuur en hoe om aan alle tersaaklike wetgewing en regulasies te voldoen.
Solidariteit se kode vir goeie praktyk wil help dat ouers nie hoef te kies tussen gesondheid en skole nie, maar vír gesonde skole. Die doel is om skole te help om die risiko’s rondom die Covid-19-pandemie so veel as moontlik te beperk. Solidariteit het begrip vir ouers se onsekerheid en wil deur dié kode help om ouers meer gemoedsrus te gee.
“Ons kinders is vir ons kosbaar. Ons onderwysers is vir ons kosbaar. Ons wil ons onderwysers ondersteun sodat hulle gesond kan werk terwyl ons kinders gesond kan leer,” sê dr. Dirk Hermann, bestuurshoof van Solidariteit. “Midde-in die pandemie is dit belangrik dat ons die terugkeer van leerlinge op ʼn verantwoordelike wyse bestuur en Solidariteit se kode vir goeie praktyk is juis opgestel om dit op ʼn praktiese manier te kan doen.”
Solidariteit wil aktief help om oplossings te kry. “Dit help nie om bloot eise te stel nie. Ons kom met konkrete oplossings. Covid-19 gaan nog baie lank met ons wees en ons moet metodes ontwikkel om met die virus saam te leef,” voer Hermann aan.
Solidariteit se riglyne is omvattend en gaan ʼn groot hulp vir skole wees ten opsigte van die implimentering van maatreëls wat die veiligheid van ons kinders en hul onderwysers op ʼn verantwoordelike wyse kan bestuur.
“Deur skole en onderwysers so by te staan word onderwysers bemagtig met kennis wat hulle aktief in die klaskamer en op die skoolterrein kan toepas sodat ons kinders en hul onderwysers die akademiese jaar op ʼn gesonde manier kan hervat,” sluit Hermann af.